CELEX: 32022D0784
Language: sk
Date: 2022-05-17 00:00:00
Title: Vykonávacie rozhodnutie Komisie (EÚ) 2022/784 zo 17. mája 2022, ktorým sa mení vykonávacie rozhodnutie (EÚ) 2019/1202, pokiaľ ide o harmonizované normy pre plniace koncovky, skúšobné požiadavky a rozmery používané pre plniace zariadenia LPG pre osobné a nákladné automobily a harmonizované normy pre systémy na potláčanie výbuchu (Text s významom pre EHP)

19.5.2022   
               
               
                  SK
               
               
                  Úradný vestník Európskej únie
               
               
                  L 140/8
               
            
         VYKONÁVACIE ROZHODNUTIE KOMISIE (EÚ) 2022/784
         zo 17. mája 2022,
         ktorým sa mení vykonávacie rozhodnutie (EÚ) 2019/1202, pokiaľ ide o harmonizované normy pre plniace koncovky, skúšobné požiadavky a rozmery používané pre plniace zariadenia LPG pre osobné a nákladné automobily a harmonizované normy pre systémy na potláčanie výbuchu
         (Text s významom pre EHP)
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (EÚ) č. 1025/2012 z 25. októbra 2012 o európskej normalizácii, ktorým sa menia a dopĺňajú smernice Rady 89/686/EHS a 93/15/EHS a smernice Európskeho parlamentu a Rady 94/9/ES, 94/25/ES, 95/16/ES, 97/23/ES, 98/34/ES, 2004/22/ES, 2007/23/ES, 2009/23/ES a 2009/105/ES a ktorým sa zrušuje rozhodnutie Rady 87/95/EHS a rozhodnutie Európskeho parlamentu a Rady č. 1673/2006/ES (1), a najmä na jeho článok 10 ods. 6,
         keďže:
         
                     (1)
                  
                  
                     V súlade s článkom 12 smernice Európskeho parlamentu a Rady 2014/34/EÚ (2) výrobky, ktoré sú v zhode s harmonizovanými normami alebo ich časťami, na ktoré boli uverejnené odkazy v Úradnom vestníku Európskej únie, sa považujú za výrobky, ktoré sú v zhode so základnými požiadavkami na ochranu zdravia a bezpečnosť stanovenými v prílohe II k uvedenej smernici, na ktoré sa tieto normy alebo ich časti vzťahujú.
                  
               
                     (2)
                  
                  
                     Listom BC/CEN/46-92 – BC/CLC/05-92 z 12. decembra 1994 Komisia požiadala Európsky výbor pre normalizáciu (CEN) a Európsky výbor pre normalizáciu v elektrotechnike (Cenelec) o vypracovanie a revíziu harmonizovaných noriem na podporu smernice Európskeho parlamentu a Rady 94/9/ES (3) („žiadosť“). Uvedená smernica bola nahradená smernicou 2014/34/EÚ bez zmeny základných požiadaviek na ochranu zdravia a bezpečnosť stanovených v prílohe II k smernici 94/9/ES. Tieto požiadavky sú v súčasnosti stanovené v prílohe II k smernici 2014/34/EÚ.
                  
               
                     (3)
                  
                  
                     Od výborov CEN a Cenelec sa najmä požadovalo, aby vypracovali nové normy týkajúce sa konštrukcie a testovania zariadení na použitie v potenciálne výbušnej atmosfére, ako sa stanovuje v kapitole I programu normalizácie dohodnutého medzi CEN, Cenelec a Komisiou, ktorý je pripojený k žiadosti. Okrem toho boli výbory CEN a Cenelec požiadané, aby zrevidovali existujúce normy s cieľom zosúladiť ich so základnými požiadavkami na ochranu zdravia a bezpečnosť stanovenými v smernici 94/9/ES.
                  
               
                     (4)
                  
                  
                     Výbor CEN na základe žiadosti vypracoval tieto harmonizované normy: EN 13760:2021 – Zariadenia a príslušenstvo LPG. Plniace zariadenia LPG pre osobné a nákladné automobily. Plniaca koncovka, skúšobné požiadavky a rozmery a EN 14373:2021 – Systémy na potláčanie výbuchu.
                  
               
                     (5)
                  
                  
                     Komisia a výbor CEN posúdili, či normy EN 13760:2021 a EN 14373:2021 sú v súlade so žiadosťou.
                  
               
                     (6)
                  
                  
                     Normy EN 13760:2021 a EN 14373:2021 spĺňajú požiadavky, na ktoré sa majú vzťahovať a ktoré sú stanovené v prílohe II k smernici 2014/34/EÚ. Je preto vhodné uverejniť odkazy na uvedené normy v Úradnom vestníku Európskej únie.
                  
               
                     (7)
                  
                  
                     Norma EN 13760:2021 nahrádza normu EN 13760:2003 a norma EN 14373:2021 nahrádza normu EN 14373:2005. Z Úradného vestníka Európskej únie je preto potrebné vypustiť odkazy na normy EN 13760:2003 a EN 14373:2005, ktoré boli uverejnené v oznámení Komisie (2018/C 371/01) (4).
                  
               
                     (8)
                  
                  
                     S cieľom poskytnúť výrobcom dostatočný čas na prispôsobenie svojich výrobkov revidovaným verziám noriem EN 13760:2003 a EN 14373:2005 je potrebné odložiť vypustenie odkazov na uvedené normy.
                  
               
                     (9)
                  
                  
                     V prílohe I k vykonávaciemu rozhodnutiu Komisie (EÚ) 2019/1202 (5) sa uvádzajú odkazy na harmonizované normy vypracované na podporu smernice 2014/34/EÚ. S cieľom zabezpečiť, aby odkazy na harmonizované normy vypracované na podporu smernice 2014/34/EÚ boli uvedené v jednom akte, by sa odkazy na harmonizované normy EN 13760:2021 a EN 14373:2021 mali zahrnúť do uvedenej prílohy.
                  
               
                     (10)
                  
                  
                     V prílohe II k vykonávaciemu rozhodnutiu (EÚ) 2019/1202 sa uvádzajú odkazy na harmonizované normy vypracované na podporu smernice 2014/34/EÚ, ktoré sa vypúšťajú zo série C Úradného vestníka Európskej únie. Odkazy na harmonizované normy EN 13760:2003 a EN 14373:2005 by sa mali zahrnúť do uvedenej prílohy.
                  
               
                     (11)
                  
                  
                     Vykonávacie rozhodnutie (EÚ) 2019/1202 by sa preto malo zodpovedajúcim spôsobom zmeniť.
                  
               
                     (12)
                  
                  
                     Dodržiavanie harmonizovanej normy zakladá predpoklad zhody s príslušnými základnými požiadavkami stanovenými v harmonizačných právnych predpisoch Únie odo dňa uverejnenia odkazu na takúto normu v Úradnom vestníku Európskej únie. Toto rozhodnutie by preto malo nadobudnúť účinnosť dňom jeho uverejnenia,
                  
               PRIJALA TOTO ROZHODNUTIE:
         
            Článok 1
            Vykonávacie rozhodnutie (EÚ) 2019/1202 sa mení takto:
            
                        1.
                     
                     
                        Príloha I sa mení v súlade s prílohou I k tomuto rozhodnutiu.
                     
                  
                        2.
                     
                     
                        Príloha II sa mení v súlade s prílohou II k tomuto rozhodnutiu.
                     
                  
         
            Článok 2
            Toto rozhodnutie nadobúda účinnosť dňom jeho uverejnenia v Úradnom vestníku Európskej únie.
         
         
            V Bruseli 17. mája 2022
            
               
                  Za Komisiu
               
               
                  predsedníčka
               
               Ursula VON DER LEYEN
            
         
         
            (1)  Ú. v. EÚ L 316, 14.11.2012, s. 12.
         
            (2)  Smernica Európskeho parlamentu a Rady 2014/34/EÚ z 26. februára 2014 o harmonizácii právnych predpisov členských štátov týkajúcich sa zariadení a ochranných systémov určených na použitie v potenciálne výbušnej atmosfére (Ú. v. EÚ L 96, 29.3.2014, s. 309).
         
            (3)  Smernica 94/9/ES Európskeho parlamentu a Rady z 23. marca 1994 o aproximácii vnútroštátnych právnych predpisov členských štátov, týkajúcich sa zariadení a ochranných systémov určených na použitie v potenciálne výbušnej atmosfére (Ú. v. ES L 100, 19.4.1994, s. 1).
         
            (4)  Oznámenie Komisie (2018/C 371/01) v rámci implementácie smernice Európskeho parlamentu a Rady 2014/34/EÚ o harmonizácii právnych predpisov členských štátov týkajúcich sa zariadení a ochranných systémov určených na použitie v potenciálne výbušnej atmosfére (Uverejnenie názvov a odkazov harmonizovaných noriem podľa harmonizačného právneho predpisu Únie) (Ú. v. EÚ C 371, 12.10.2018, s. 1).
         
            (5)  Vykonávacie rozhodnutie Komisie (EÚ) 2019/1202 z 12. júla 2019 o harmonizovaných normách pre zariadenia a ochranné systémy určené na použitie v potenciálne výbušnej atmosfére vypracovaných na podporu smernice Európskeho parlamentu a Rady 2014/34/EÚ (Ú. v. EÚ L 189, 15.7.2019, s. 71).
      
      
         
            PRÍLOHA I
            V prílohe I k vykonávaciemu rozhodnutiu (EÚ) 2019/1202 sa dopĺňajú tieto zápisy:
            
               
                           č.
                        
                        
                           Odkaz na normu
                        
                     
                           „10.
                        
                        
                           EN 13760:2021
                           Zariadenia a príslušenstvo na LPG. Plniace zariadenia LPG pre osobné a nákladné automobily. Plniaca koncovka, skúšobné požiadavky a rozmery
                        
                     
                           11.
                        
                        
                           EN 14373:2021
                           Systémy na potláčanie výbuchu“
                        
                     
         
      
      
         
            PRÍLOHA II
            V prílohe II k vykonávaciemu rozhodnutiu (EÚ) 2019/1202 sa dopĺňajú tieto zápisy:
            
               
                           č.
                        
                        
                           Odkaz na normu
                        
                        
                           Dátum vypustenia
                        
                     
                           „9.
                        
                        
                           EN 13760:2003
                           Plniace zariadenia LPG pre osobné a nákladné automobily. Plniaca koncovka, skúšobné požiadavky a rozmery
                        
                        
                           19. november 2023
                        
                     
                           10.
                        
                        
                           EN 14373:2005
                           Systémy potlačenia výbuchu
                        
                        
                           19. november 2023.“